钦定古今图书集成/明伦汇编/官常典/第105卷 > 《宣齐王敕》〈有序〉同前
## 钦定古今图书集成/明伦汇编/官常典/第105卷 > 《宣齐王敕》〈有序〉同前

帝拜柳謇之为齐王长史，帝法服临轩，命齐王立朝堂之前，遣牛弘等引謇之诣齐王所，西面立，宣敕谓王。

我昔阶缘恩宠，启封晋阳，出藩之初，时年十二。先帝
立我于西朝堂，乃令高颎、虞庆则、元旻等从内送王
子相于我。于时诫我曰：“以汝幼冲，未更世事，今令子
相作辅于汝，事无大小，皆可委之，无得近昵小人，疏
远子相。若从我言者，有益于社稷，成立汝名行。如有
不用此言，唯国及身，败无日矣。”吾受敕之后，奉以周
旋，不敢失坠。微子相之力，吾无今日矣。若与謇之从
事，一如子相也。